HMS Myngs (R06)
Palvelus

Aluksen vastaanottotestit ja varustaminen aloitettiin 23. kesäkuuta 1944. Heinäkuussa se siirrettiin Kotilaivastoon Scapa Flowhun miehistön koulutukseen, minkä päätyttyä kuukautta myöhemmin alus liitettiin laivueeseensa Kotilaivastossa. Alus oli koulutettavana 8. elokuuta Norjan retkeä varten. Alus suojasi 10. elokuuta risteilijöiden HMS Devonshiren ja HMS Kentin sekä 26. hävittäjälaivueen kanssa lentotukialus HMS Implacablea ja saattuetukialuksia HMS Trumpeter ja HMS Nabob operaatio Offspringissä. Alus suojasi 15. elokuuta Kotilaivaston hävittäjien kanssa HMS Indefatigablea, HMS Formidablea, HMS Furiousia sekä samoja saattuetukialuksia iskettäessä operaatio Goodwoodissa Altavuonossa piileskelevää Saksan laivaston taistelulaivaa Tirpitziä. Ilmaisku peruutettiin 20. elokuuta huonon sään vuoksi.
Alus suojasi 22. elokuuta osastoa, joka pyrki tekemään ilmaiskun Tirpitziä vastaan. Sukellusveneiden ja ilmavoimien hyökätessä Nabob vaurioitui U-354:n laukaisemasta torpedosta pahoin. Myngs suojasi kuukauden lopulla vielä kolmatta iskuosastoa. Alus suojasi 11. syyskuuta laivueensa alusten kanssa Furiousia miinoitus- ja meriliikenteen häirintämatkalle Norjan rannikolle. Seuraavana päivänä operaatio Begonassa miinoitettiin Voskon saaren eteläpuolinen merireitti. Alus palasi 13. syyskuuta osaston mukana Scapa Flowhun.
Alus suojasi 13. lokakuuta HMS Euryalusta ja HMS Fenceriä vastaavassa tehtävässä Norjan rannikolla. Seuraavana päivänä operaatio Lycidaksessa miinoitettiin Ristossaaren ja Aarumsundin kapeikon merireitit. 15. lokakuuta miinoitettiin vielä Ramsosund ja iskettiin Fro Havetille. Osasto palasi 16. lokakuuta Scapa Flowhun. Alus hyökkäsi 12. marraskuuta Saksan laivaston saattuetta KS357 vastaan Listervuonossa operaatio Counterblastissa, jossa upotettiin rahtilaivat S/S Cornosailles ja S/S Grief sekä niitä suojanneet miinanraivaajat M416 ja M427.
Alus liittyi 1. tammikuuta 1945 Kuolanniemimaalle matkanneeseen saattueeseen JW63, jonka mukana se saapui 8. tammikuuta Kuolaan. Matkan aikana ei ollut taistelukosketusta viholliseen. Alus liittyi 11. tammikuuta palaavaan saattueeseen RA63, jonka mukana se saapui 21. tammikuuta Loch Eween. Matkan aikana ollut myrsky oli pakottanut saattueen hakeutumaan suojaan Fär-saarille.
Alus suojasi 10. helmikuuta HMS Zambesin ja HMS Savagen kanssa risteilijöitä HMS Norfolk ja HMS Dido pyrittäessä häiritsemään Budin meriliikennettä ja miinoittamaan Skateströmmen operaatio Seleniumissa. Alus suojasi 21. helmikuuta Zambesin ja HMS Cavalierin kanssa risteilijä Didoa ja saattuetukialuksia HMS Premieriä ja HMS Puncheria, jotka suojasivat Orkneyn koillispuolisen alueen miinanraivausta sekä  miinoittivat Karminlahden operaatioissa Shred ja Groundsheet. Myngs liittyi 25. helmikuuta samojen hävittäjien kanssa Murmanskista palaavaan saattueeseen RA64, josta se erkani 27. helmikuuta. Maaliskuun alussa alus oli huollettavana ja palvelukseen palattuaan se jatkoi palvelustaan Kotilaivastossa. Alus liittyi 12. maaliskuuta saattueeseen JW65, joka joutui 20. maaliskuuta sukellusveneiden hyökkäykseen. Alus erkani saattueesta sen saavuttua Kuolaan. Se liittyi 23. maaliskuuta palaavaan saattueeseen RA65, josta alus erkani 30. maaliskuuta palaten Kotilaivastoon.
Alus siirrettiin toukokuussa 4. hävittäjälaivueeseen, jonka mukana se osallistui takaisin valtaukseen ja erilaisiin suojaustehtäviin. Alus osallistui HMS Zestin ja HMS Zealousin kanssa Euroopan sotatoimien päättymisjuhlallisuuksiin Woolwichissa Lontoossa. Elokuussa 1948 alus siirrettiin Portlandiin 3. saattajalaivueeseen, joka nimettiin vuotta myöhemmin 2. koulutuslaivueeksi sijoituspaikan säilyessä. Syyskuussa 1954 alus siirrettiin reserviin odottamaan muuttamista tyypin 15 fregatiksi. Muutostöiden viivästyessä alus sijoitettiin myyntilistalle ja myytiin 1955 Egyptille.